อาการกลัววิตก หรือโรคกลัวว่าตัวเองจะเป็นบ้ากลัวความตายหรือพะวักพะวงกับโรค มีสิทธิ์หายขาดไหมครับ
สวัสดีค่ะ Kr Same Sameอาการวิตกกังวล กลัว นอนไม่หลับ เป็นบ้า กลัวความตาย ดังกล่าวมานั้น อาจจะเกิดจาก โรคแพนิค ภาวะวิตกกังวลทั่วไป ความวิตกกังวลจากเหตุการณ์ต่างๆในชีวิตที่เป็นชั่วคราวไม่ได้เป็นโรค ความเครียดเรื้อรัง หรือการมีภาวะซึมเศร้าจากที่กล่าวมา ถ้ามีความวิตกกังวล กลัวมาก และมีอาการทางกายต่างๆเช่นเหงื่อออก ใจสั่น รู้สึกตัวเองกำลังจะตายร่วมด้วยนั้น อาจจะเข้าได้กับโรคแพนิคมากที่สุดโรคแพนิคนั้นเป็นโรคจิตเวชชนิดหนึ่ง ที่ผู้ป่วยจะมีอาการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลกับเหตุการณ์ใดๆมากจนเกินไปการรักษาคือการใช้ยาระงับประสาทและการทำจิตบำบัดภายใต้การดูแลของแพทย์ โรคนี้สามารถควบคุมได้ค่ะแนะนำการไปพบแพทย์เพื่อตรวจประเมินสุขภาพทางจิตอย่างละเอียดและเข้ารับการรักษาอย่างเหมาะสม ในเบื้องต้นควรทำจิตใจให้สบาย ผ่อนคลาย หลีกเลี่ยงการคิดถึงสิ่งที่ทำให้เครียดหรือกังวลมากๆ หาสิ่งที่ชอบทำเพื่อเบี่ยงเบนความสนใจ